open-index/open-wikipedia-markdown huggingface dataset:
Guptu impērija

**Guptu impērija** (, *Gupta Rājavaṃśa*) bija lielvalsts Indijas ziemeļos no 320. līdz 550. gadam. Valsti izveidoja Čandragupta I, kas valdīja no 320. līdz 335. gadam. Samudraguptas un Čandraguptas II valdīšanas laikā līdz 414. gadam valsti izpletās gandrīz pa visu Indijas subkontinenta ziemeļu daļu. Šis laiks tiek saukts par Indijas kultūras zelta laikmetu — izveidojās indiešu literatūras, mākslas, arhitektūras un filozofijas normas. 5. gadsimta laikā guptiem bija pastāvīgi konflikti ar kaimiņzemju ciltīm Indijas rietumu pusē un ziemeļrietumos. Valsts sabrukums sākās 6. gadsimtā, Budhaguptas valdīšanas laikā. Gadsimta vidū karos novājinātā valsts sabruka.


South Asia historical AD375 EN.svg|Guptu impērijas izplešanās (375)
South Asia historical AD550 EN.svg|Guptu impērijas sabrukums (550)
South Asia historical AD590 EN.svg|Guptu impērijas pēcteči (590)

## Izcelsme
Pastāv vairākas savstarpēji pretrunīgas teorijas par guptu izcelsmi un viņu senčiem. Mūsdienu vēsturnieki izsaka minējumus, ka tā radusies mūsdienu Utarpradēšas štatā vai Bengālijā, balstoties uz epigrāfiskiem, numismātiskiem un literāriem pierādījumiem. Notiek diskusijas arī par guptu piederību kādai sociālajai grupai (varnai), pētniekiem liekot viņus pie brahmaņiem vai citai kategorijai.

## Kultūra
Guptu impērijas pastāvēšanas laikā hinduisms kļuva par dominējošo reliģiju, savukārt budisms piekāpās hinduismam (toties tas attīstījās ārpus Guptu impērijas robežām). Šajā laikā strauji attīstījās matemātika, zinātne, astronomija, medicīna, kā arī izveidojās indiešu literatūras, mākslas, arhitektūras un filozofijas normas. Guptu impērijas pastāvēšanas laiku sauc par vienu no Indijas zelta laikmetiem (par zelta laikmetu sauc arī tamilu Čolas dinastijas ziedu laiku).

Iron Pillar 01.jpg|Nerūsējošā Dzelzs kolonna ar Guptu impērijas laika tekstu (Deli)
Iron pillar plaque in the Qutub Minar complex.jpg|Paskaidrojošā plāksne pie Dzelzs kolonnas
Bhitari pillar of Skandagupta.jpg|Bhitari kolonna no Skandaguptas laika (ap 455–467)
Kahaum pillar.jpg|Kahaumas kolonna (461)
Eran Budhagupta pillar built circa 476–495 CE.jpg|Budhaguptas kolonna (484/485)


Sanchi_temple_17.jpg|Hindu templis
File:Garhwa fort- temple.jpg|Hindu templis
File:Deogarh01.jpg|Višnu templis
File:Vishnu_temple_mandapa_at_Eran,_Madhya_Pradesh.jpg|Višnu templis


## Valdnieki
Guptu impērijas valdnieku tituls bija maharadža.
* Šrigupta — dinastijas dibinātājs
* Ghatokača
* Čandragupta I — Guptu impērijas izveidotājs
* Samudragupta
* Kača
* Ramagupta
* Čandragupta II
* Kumaragupta I
* Skandagupta
* Purugupta
* Kumaragupta II
* Budhagupta
* Narasimhagupta
* Kumaragupta III
* Višnugupta I — Guptu impērijas pēdējais maharadža

## Atsauces

## Ārējās saites
Zeps Maiers

**Jozefs Dīters "Zeps" Maiers** (; dzimis ) ir bijušais Vācijas futbola vārtsargs. Viņa iesauka lielisko refleksu dēļ bija *"Die Katze von Anzing"* ("kaķis no Ancingas"). Rietumvācijas izlasē aizvadījis 95 spēles.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

## Spēlētāja karjera
### Minhenes "Bayern"
Dzimis Metenē, Bavārijā, Maiers visu savu profesionālo karjeru aizvadīja Minhenes "Bayern" klubā. 1958. gadā viņš sāka spēlēt kluba jauniešu komandās. 1970. gados viņš bija daļa no leģendārās *Bayern* komandas, kurā spēlēja Francs Bekenbauers un Gerds Millers, ar kuriem kopā viņš trīsreiz pēc kārtas uzvarēja Eiropas kausā. No 1966. līdz 1979. gadam viņš Bundeslīgā aizvadīja 442 spēles pēc kārtas, kas joprojām ir nepārspēts Vācijas rekords. 1979. gadā viņa karjerai tika pielikts pēkšņs punkts, kad viņš guva nopietnus savainojumus, vadot automašīnu alkohola reibumā un iekļūstot avārijā.

### Rietumvācijas izlase
Maiers tika iekļauts Rietumvācijas izlases sastāvā četros Pasaules kausa finālturnīros pēc kārtas. 1966. gadā Anglijā viņš bija nespēlējošais Hansa Tilkovska dublieris. 1970. gadā Meksikā viņš bija neapstrīdams pirmais vārtsargs un nospēlēja visas spēles (ieskaitot leģendāro pusfināla zaudējumu pagarinājumā ar 3—4 Itālijai), izņemot spēli par trešo vietu.

1974. gada Pasaules kausā savās mājās, esot savā labākajā formā, viņš sasniedza augstākos panākumus starptautiskā līmenī, kopā ar Vācijas izlasi, kuru pārstāvēja tādi spēlētāji kā Francs Bekenbauers, Berti Fogtss un Gerds Millers. Viņa pārstāvētā komanda Minhenē ar 2—1 triumfēja finālā pār Nīderlandi, kuras līderis tobrīd bija Johans Kruifs.

Četrus gadus vēlāk Pasaules kausā Argentīnā, joprojām esot labā formā, Maiers rādīja atzīstamu sniegumu, bet nespēja palīdzēt komandai tikt tālāk par otro kārtu. Maiers kopā ar Rietumvācijas izlasi uzvarēja arī 1972. gada Eiropas čempionātā, kā arī sasniedza finālu 1976. gadā, zaudējot Čehoslovākijai pēcspēles 11 metru sitienu sērijā. Kopā izlasē viņš aizvadīja 95 spēles.

## Trenera karjera
Maiers pēc spēlētāja karjeras beigām pievērsās trenera darbam gan klubu, gan izlases līmenī, kā arī personīgi strādāja ar Oliveru Kānu. 2004. gada oktobrī izlases treneris Jirgens Klinsmans lauza viņa līgumu ar nacionālo izlasi pēc tam, kad, lemjot par izlases pamatvārtsargu Maiers izvēlējās Kānu, nevis *[[Arsenal FC|Arsenal]]* vārtsargu Jensu Lēmanu, radot nesaskaņas komandā. Viņš turpināja darbu kā *Bayern* vārtsargu treneris līdz 2008. gadam.

## Karjeras statistika

|-
|1963—64||rowspan="17"|Bayern Munich||||4||0||||||||
|-
|1964—65||||24||0||||||||
|-
|1965—66||rowspan="15"|Bundesliga||36||0||||||||
|-
|1966—67||31||0||||||||
|-
|1967—68||34||0||||||||
|-
|1968—69||34||0||||||||
|-
|1969—70||34||0||||||||
|-
|1970—71||34||0||||||||
|-
|1971—72||34||0||||||||
|-
|1972—73||34||0||||||||
|-
|1973—74||34||0||||||||
|-
|1974—75||34||0||||||||
|-
|1975—76||34||0||||||||
|-
|1976—77||34||0||||||||
|-
|1977—78||34||0||||||||
|-
|1978—79||34||0||||||||
|-
|1979—80||0||0||||||||
537||0||||||||
537||0||||||||

## Atsauces

## Ārējās saites
2013. gada Eirovīzijas dziesmu konkurss

**58. Starptautiskais [[Eirovīzijas dziesmu konkurss]]** (; ; ) norisinājās Malmes arēnā, Malmē, Zviedrijā, 2013. gada 14., 16. un 18. maijā. Zviedrija izcīnīja tiesības rīkot konkursu pēc Lorīnas uzvaras 2012. gada konkursā. Konkursā uzvarēja Dānijas pārstāve Emmelija de Foresta ar dziesmu *[[Only Teardrops]]*.

Konkursā dalību bija apstiprinājušas 39 valstis, tai skaitā Armēnija, kas pēdējoreiz piedalījās 2011. gadā. Dalību atsauca Bosnija un Hercegovina, Portugāle, Slovākija un Turcija.

## Pusfinālu sadalījums

 notika valstu sadalīšana pusfinālos. Lai noteiktu, kurā pusfinālā katra valsts startē, visas dalībvalstis tika sadalītas piecās grupās, kas atspoguļo šo valstu savstarpējo balsu sadalījumu iepriekšējos gadu konkursos un ģeogrāfisko novietojumu.

## Pusfināli
thumb|right|

### Pirmais pusfināls
Šajā pusfināla balsoja arī Apvienotā Karaliste, Itālija un Zviedrija. Finālam kvalificējas 10 dziesmas.

### Otrais pusfināls
Šajā pusfināla balsoja arī Francija, Spānija un Vācija. Finālam kvalificējas 10 dziesmas.

:1. Dziesma ir grieķu valodā, taču tajā vairākkārt tiek atkārtots nosaukums angliski.
:2. Saskaņā ar EBU politiskā un reliģiskā satura aizliegumu, *Heilsarmee* (vācu — Pestīšanas armija) uz konkursa laiku grupas nosaukumu nomainīja uz *Takasa*.

## Fināls

## Dalībnieki, kuri atgriežas
* : Valentīna Moneta (2012 — ).
* : Elica Todorova un Stojans Jankulovs (2007 — ).

## Atsauces

## Ārējās saites
* Eirovīzijas oficiālā mājaslapa 
* Latvijas Eirovīzijas oficiālā mājaslapa
Nacionālā līga

**Nacionālā līga** (*National League*, līdz 2017. gadam dēvēta par *National League A*) ir Šveices hokeja čempionāts. Tas ir izveidots 1937. gadā, līgā pašlaik spēlē 14 komandas. Visvairāk, 30 reizes, ir uzvarējusi *[[HC Davos]]*. Nacionālā līga ir skatītāju ziņā visapmeklētākā hokeja līga Eiropā.

Otrais augstākais vietējā čempionāta līmenis ir Šveices līga.

## Formāts
Regulārās sezonas gaitā katra komanda aizvada 50 spēles. Tās noslēgumā astoņas labākās komandas izslēgšanas kārtā noskaidro Šveices čempionvienību. Četras sliktākās komandas izspēlē turnīru, kura zaudētāja vēlāk cīnās par palikšanu līgā, mērojoties spēkiem ar Šveices Pirmās hokeja līgas uzvarētājvienību.

## Pašreizējās komandas (2025.—2026.)
* *[[HC Ajoie]]*
* *[[HC Ambrì-Piotta]]*
* *[[SC Bern]]*
* *[[EHC Biel]]*
* Cīrihes "Lions"
* *[[HC Davos]]*
* *[[HC Fribourg-Gottéron]]*
* *[[Genève-Servette HC]]*
* *[[EHC Kloten]]*
* *[[Lausanne HC]]*
* *[[HC Lugano]]*
* *[[HC Rapperswil]]*
* Langnavas "Tigers"
* *[[EV Zug]]*

## Čempioni

## Latvijas hokejisti Nacionālajā līgā

Nacionālajā līgā spēlējušo Latvijas hokejistu uzskaitījums.

*(♦) Spēlētājs izcīnījis Šveices čempiona titulu*

## Atsauces

## Ārējās saites
* Līgas oficiālā mājaslapa
* Līgas eliteprospects.com lapa
2011. gada Pasaules čempionāts hokejā — B grupa

2011. gada Pasaules čempionāta hokejā spēles **B grupā** norisinājās no 29. aprīļa līdz 3. maijam. Grupas komandas spēles aizvadīja *Steel Aréna* Košicē.

## Grupas tabula

## Spēles
Pēc Latvijas laika.

## Ārējās saites
* Pasaules čempionāta oficiālā mājaslapa
Trīre

{
  "type": "ExternalData",
  "service": "geoshape",
  "ids": "Q3138"
}

**Trīre** (, izrunā: ) ir pilsēta Vācijā, Reinzemes-Pfalcas federālajā zemē. Tā atrodas Mozeles upes ielejā.

Ar aptuveni 105 000 iedzīvotājiem Trīre ir ceturtā lielākā pilsēta federālajā zemē aiz Maincas, Ludvigshāfenes  un Koblencas. Tuvākās lielās pilsētas Vācijā ir Zārbrikene, aptuveni 80 km uz dienvidaustrumiem un Koblenca, apmēram 100 km uz ziemeļaustrumiem. Trīres tuvākā pilsēta ir Luksemburgas pilsēta, aptuveni 50 km uz dienvidrietumiem.

Trīrē saglabājušies vairāki romiešu laika un viduslaiku kultūras pieminekļi, no kuriem vairāki 1986. gadā tika iekļauti UNESCO Pasaules mantojuma sarakstā kā objekts "Romiešu pieminekļi, Svētā Pētera katedrāle un Dievmātes baznīca Trīrē".

## Vēsture
4. gadsimtā p.m.ē. mūsdienu pilsētas teritorijā dzīvoja treveru cilts. Pilsētu 15. gadā p.m.ē. dibināja romiešu imperators Oktaviāns un to nosauca par *Augusta Treverorum*. Pilsētas stratēģiskais novietojums veicināja strauju tās izaugsmi. 2. gadsimtā tā bija romiešu provinces Belgikas administratīvais centrs un Rietumromas cēzaru galvaspilsēta Tetrarhijas periodā.

4. gadsimtā Trīre kļuva par bīskapijas centru un par kristietības centru uz ziemeļiem no Alpiem. Šo statusu tā saglabāja līdz 5. gadsimtam, kad Trīri pakļāva franki. 815. gadā tā kļuva par arhibīskapijas centru.

## Atsauces

## Ārējās saites
*
2011. gada Pasaules čempionāts hokejā — Izslēgšanas turnīrs

2011. gada Pasaules čempionāta hokejā **izslēgšanas turnīrs** norisinājās no 11. līdz 15. maijam. Visas spēles notika *Orange Arena*, Bratislavā.

Izslēgšanas spēļu laikā tika noskaidrots 2011. gada Pasaules čempions hokejā, kā arī vietu sadalījums 2. — 8. vietai.

## Kvalifikācija

## Spēles
### Ceturtdaļfināli
Pēc Latvijas laika.

### Pusfināli
Pēc Latvijas laika.

### Par 3. vietu
Pēc Latvijas laika.

### Fināls
Pēc Latvijas laika.

## Ārējās saites
* Pasaules čempionāta oficiālā mājaslapa
Jedward

***Jedward*** ir Īrijas mūzikas grupa, kuras sastāvā ir dvīņubrāļi Džons un Edvards Graimsi (viņi ir dzimuši ).

2009. gadā duets piedalījās Apvienotās Karalistes TV šova "X Faktors" sestajā sezonā kā ***John & Edward***. Šovā viņi ieguva 6. vietu.

Dueta menedžeris ir Luiss Volšs. *Jedward* debijas singlu *Under Pressure (Ice Ice Baby)* izdeva  sadarbībā ar grupu *[[Vanilla Ice]]*. Dziesma ierindojās Apvienotās Karalistes singlu topa 2. vietā un Īrijā tā bija ierindojusies topa 1. vietā.

2010. gada jūlijā tika izdots debijas studijas albums *Planet Jedward*. Ziemeļīrijā tas tika sertificēts ar platīna disku.

*Jedward* pārstāvēja Īriju 2011. gada Eirovīzijas dziesmu konkursā ar dziesmu *Lipstick*. Eirovīzijas finālā tika ieņemta 8. vieta.

2011. gada vasarā iznāca viņu otrais studijas albums *Victory*, kurā iekļauti viņu singli *Lipstick*, *Bad Behaviour* un *Wow Oh Wow*.
Duets pārstāvēja Īriju 2012. gada konkursā, šoreiz ar dziesmu *Waterline*.Viņi ieguva 48 punktus un ieguva tikai 19. vietu. 2012. gada 15. jūnijā iznāca *Jedward* jaunais singls *Young Love* no tā paša nosaukuma albuma. Pats albums *Young Love* iznāca 22. jūnijā, jau pirmajā nedēļā Īrijas topā sasniedzot 1. vietu.

## Atsauces

## Ārējās saites

* Mājaslapa
Poprada

**Poprada** (, , ) ir pilsēta Slovākijas ziemeļdaļā, Tatru kalnu pakājē, vēsturiskajā Spišas reģiona pie Popradas upes. Tā ir desmitā lielākā Slovākijas pilsēta. Tūrisma uz ziema sporta centrs. Blakus pilsētai atrodas Popradas—Tatru lidosta, kas ir visaugstāk novietotā starptautiskā lidosta Eiropā (718 metri virs jūras līmeņa).

## Vēsture
Rakstos pirmoreiz minēta 1256. gadā. Tāpat kā visa Slovākija, gadsimtiem bijusi Ungārijas sastāvā, tomēr iedzīvotāju vairums šeit bija vācieši. No 1412. līdz 1770. gadam Poprada bija ieķīlāta Polijas kronim. Vēsturiskā Poprada bija tikai viena no sešām apdzīvotām vietām, kuras 1946. gadā tika apvienota vienotā pilsētā.

## Iedzīvotāji
Ppilsētā dzīvo nepilni 50 000 iedzīvotāju. No tiem 94,1% ir slovāki, 2,1% ir čigāni, 1% ir čehi, bet pārējās minoritātes nesasniedz procenta barjeru. 65,9% pilsētas iedzīvotāju ir Romas katoļi, bet 7,3% ir luterāņi.

## Sports
Poprada kandidēja uz 2006. gada ziemas olimpisko spēļu rīkošanu, taču tajā nenokļuva līdz galīgajam balsojumam, kurā tiesības rīkot olimpiskās spēles izcīnīja Turīna.

Slovākijas Ekstralīgā spēlē 1926. gadā izveidotā hokeja komanda ''HK Poprad'', kas savas spēles aizvada Tatravagonkas hallē. 2010. gadā izveidotais Popradas "Lev" 2011.—2012. gada sezonā spēlēja Kontinentālājā hokeja līgā, nākamajā sezonā pārceļoties uz Prāgu.

## Cilvēki
Popradā dzimuši vai uzauguši:

* Peters Bondra (*Peter Bondra*, dz. 1968) — hokejists
* Daniela Hantuhova (*Daniela Hantuchová*, dz. 1983) — tenisiste
* Pavols Hurajts (*Pavol Hurajt*, 1978) — biatlonists
* Miroslavs Lajčāks (*Miroslav Lajčák*, dz. 1963) — politiķis
* Jūliuss Šuplers (*Július Šupler*, dz. 1950) — hokeja treneris, hokejists
* Andrejs Kiska (*Andrej Kiska*, dz. 1963) — Slovākijas uzņēmējs un politiķis

## Atsauces

## Ārējās saites
Tatravagonkas arēna

**Tatravagonkas arēna** (, pazīstama arī kā ) ir ledus halle, kas atrodas Popradā, Slovākijā un kas atklāta 1973. gadā. Arēna ir vairāku Popradā bāzētu hokeja klubu mājvieta. Tā var uzņemt 4500 skatītājus.

2011.—12. gada sezonā hallē bāzējās arī KHL kluba Popradas "Lev", taču jau pēc vienas līgā aizvadītas sezonas tas pārcēlās uz Prāgu.

## Galerija

Image:Hockey Arena Poprad 1.jpg
Image:Hockey Arena Poprad 3.jpg
PSRS čempionāts hokejā

**PSRS čempionāts hokejā ar ripu** () bija PSRS hokeja meistarsacīkstes, kuras notika no 1946. līdz 1992. gadam. Turnīra uzvarētājs izcīnīja PSRS čempiona titulu. Čempionātam bija vairākpakāpju struktūra, tas sastāvēja no vairākām līgām, čempiona titulu izcīnīja augstākās līgas uzvarētājs. 32 reizes čempionātā uzvarēja Maskavas CSKA vienība. 

## Vēsture
Pirmajā čempionāta sezonā 1946. gadā līgā spēlēja komandas no Maskavas, Ļeņingradas, Kauņas, Rīgas un Arhangeļskas. Sākot ar 1968. gadu, katras sezonas noslēgumā labākais čempionāta spēlētājs saņēma vērtīgākā spēlētāja balvu. 1976.—77. sezonā šo balvu saņēma latviešu hokejists Helmuts Balderis. 1976.—77. un 1982.—83. gada sezonā Balderis bija līgas rezultatīvākais spēlētājs. 1987.—88. sezonā līgas labāka debitanta balvu izcīnīja Artūrs Irbe.
Rīgas "Dinamo" augstākais sasniegums bija 1987.—88. gada sezonā izcīnītās sudraba medaļas. Čempionāta zemākajās līgās vairākas sezonas startēja arī otra Rīgas komanda — "Latvijas bērzs".

Pēc PSRS sabrukuma īsu laiku čempionātu dēvēja par **NVS hokeja līgu**. Līgas pēctece bija Starptautiskā hokeja līga *(Межнациональная хоккейная лига)*.

### PSRS čempioni

## Skatīt arī
*PSRS čempionāta hokejā vērtīgākais spēlētājs
Tauriņziežu dzimta

**Tauriņziežu** jeb **pupu dzimta** (*Fabaceae*) ir pākšaugu rindas dzimta. Tauriņziežu dzimtā aptuveni 700 ģintīs ir apvienotas ap 20 tūkstošiem dažādu augu sugu. Tā pēc šī rādītāja ir trešā lielākā segsēkļu dzimta aiz orhideju un asteru dzimtām. Tauriņzieži aug teju vai visā pasaulē, izņemot Arktiku, Antarktīdu un tuksnešus.

Dzimtas nosaukums ir veidots pēc augu zieda izskata, kas izskatās līdzīgi tauriņiem. Tie lielākoties ir lakstaugi; tauriņziežu koki un krūmi aug tikai tropos. Visu dzimtas augu augļi ir pākstis vai pogaļas. Ziedi ir izvietoti ķekaros vai galviņās. Lapas ir staraini vai plūksnaini saliktas. Uz saknēm ir gumiņi, kuros ir gumiņbaktērijas.

Tauriņziežu dzimtas nozīmīgākie kultūraugi ir soja, zirņi, zemesrieksti un lucernas. Augus izmanto arī lopbarībai un dekoratīvos nolūkos. 

## Sistemātika

### Apakšdzimtas
Tauriņziežu dzimta sīkāk tiek dalīta taksonos (šajā uzskaitījumā iekļautas tikai Latvijā izplatītās ģintis):
* apakšdzimta mimozu apakšdzimta (*Mimosoideae*)
** cilts *[[Acacieae]]*
** cilts *[[Ingeae]]*
** cilts *[[Mimoseae]]*
** cilts *[[Mimozygantheae]]*
** cilts *[[Parkieae]]*
* apakšdzimta cezalpīniju apakšdzimta (*Caesalpinioideae*)
** cilts *[[Cassieae]]*
** cilts *[[Caesalpinieae]]*
** cilts *[[Cercideae]]*
** cilts *[[Detarieae]]*
* apakšdzimta tauriņziežu apakšdzimta (*Faboideae*)
** cilts *[[Abreae]]*
** cilts *[[Adesmieae]]*
** cilts *[[Aeschynomeneae]]*
** cilts *[[Amorpheae]]*
** cilts *[[Bossiaea]]*
** cilts *[[Brongniartieae]]*
** cilts *[[Cicereae]]*
** cilts *[[Crotalarieae]]*
** cilts *[[Dalbergieae]]*
** cilts *[[Desmodieae]]*
** cilts *[[Dipteryxeae]]*
** cilts *[[Euchresteae]]*
** cilts *[[Fabeae]]*
*** Dedestiņas (*Lathyrus*)
*** Vīķi (*Vicia*)
*** Zirņi (*Pisum*)
** cilts *[[Galegeae]]*
*** Aslaiviņas (*Oxytropis*)
*** Galegas (*Galega*)
*** Tragantzirņi (*Astragalus*)
** cilts *[[Genisteae]]*
*** Irbulenes (*Genista*)
*** Lupīnas (*Lupinus*)
*** Slotzari (*Sarothamnus*, sinonīms *Cytisus*)
** cilts *[[Hedysareae]]*
*** Esparsetes (*Onobrychis*)
** cilts *[[Hypocalypteae]]*
** cilts *[[Indigofereae]]*
** cilts *[[Loteae]]*
*** Pērkonamoliņi (*Anthyllis*)
*** Seradellas (*Ornithopus*)
*** Vanagnadziņi (*Lotus*)
*** Vainadzītes (*Coronilla*)
** cilts *[[Millettieae]]*
** cilts *[[Mirbelieae]]*
** cilts *[[Phaseoleae]]*
*** Sojas (*Glycine*)
** cilts *[[Podalyrieae]]*
** cilts *[[Psoraleeae]]*
** cilts *[[Robinieae]]*
** cilts *[[Sophoreae]]*
** cilts *[[Swartzieae]]*
** cilts *[[Thermopsideae]]*
** cilts *[[Trifolieae]]*
*** Āboliņi (*Trifolium*)
*** Amoliņi (*Melilotus*)
*** Blaktenes (*Ononis*)
*** Lucernas (*Medicago*)
*** Sierāboliņi (*Trigonella*)

## Atsauces

## Ārējās saites
Audruve

**Audruve** () ir Vircavas kreisā krasta pieteka Latvijā (Jelgavas novadā) un Lietuvā (Šauļu apriņķī). Sākas Lietuvā Gatauču seņūnijā. Tek ziemeļu virzienā pa Zemgales līdzenumu. Baseins garš un šaurs, upes gultne lielākajā daļā tecējuma regulēta, izņemot lejteces posmu no Sesavmuižas. Ietek Vircavā pie Lielvircavas. Lielākās pietekas ir Ķirena, Klampe (Lietuvā), Daumantu grāvis (Latvijā). Upi šķērso autoceļi P103 (Latvijā) un 152, 209 (Lietuvā). Lielākās apdzīvotās vietas krastos ir Jonišķi, Barūni, Skilvoņi (Lietuvā).

## Atsauces
Steks (datu struktūra)

thumb|200px|right|Vienkāršs steka attēlojumsDatorzinātnē **steks** (no  — 'grēda, krāvums') ir abstrakts objekts, kurš darbojas pēc principa "pēdējais iekšā, pirmais ārā" (LIFO). Steku raksturo tikai trīs pamatoperācijas: *ievietošana* (push), *izņemšana* (pop) un *steka augša* (stack top). Steku var realizēt, izmantojot dažādas datu struktūras (tas var būt saraksts, masīvs, dažādas to kombinācijas. Turklāt vērtību glabāšanai var tikt izmantota nevis operatīvā atmiņa, bet gan fails uz diska.)  Ievietošanas operācija pievieno jaunu elementu steka augšpusē, vai izveido steku, ja tas ir tukšs. Ja steks ir pilns un tajā vairs nav vietas jauniem elementiem, tad tiek uzskatīts, ka iestājies steka pārpildīšanās stāvoklis. Izņemšanas operācija izņem elementu, kurš atrodas steka augšpusē. Izņemšana vai nu atklāj iepriekš slēptos elementus, vai arī steku iztukšo. Steka augšas operācija iegūst datus no augšējā elementa un atgriež lietotājam, bet pašu elementu no steka neizņem. Ja steks ir tukšs, tad izņemšanas vai augšējā elementa operācija var radīt stāvokli, kad steks ir iztukšots un tiek pieprasīts neesošs elements.

Elementus no steka izņem apgrieztā ievietošanas secībā, tāpēc zemāk esošie elementi stekā atrodas visilgāk.

## Atsauces
2016. gada Pasaules čempionāts hokejā

**2016. gada [[Pasaules čempionāts hokejā]]** notika Krievijā — Maskavā un Sanktpēterburgā — no 2016. gada 6. līdz 22. maijam. Otro gadu pēc kārtas čempiones titulu ieguva Kanādas hokeja izlase, kamēr otrā bija Somija. Turnīra saimnieki, Krievija, izcīnīja bronzas medaļas.

Citas pretendentes uz čempionāta rīkošanu bija Dānija un Ukraina. Krievija par čempionāta rīkotāju tika apstiprināta 2011. gada Pasaules čempionāta laikā .

## Dalībnieki
* *
* *
* *
* *
* *
* *
* *
* ^
* ^
* *
* *
* †
* *
* *
* *
* *

: * = Automātiski kvalificējās pēc 2015. gada Pasaules hokeja čempionāta (1.—14. vieta)*
: * = Kvalificējās, uzvarot 2015. gada Pasaules hokeja čempionāta 1. divīzijā*
: *<sup></sup> = Kvalificējās kā turnīra rīkotāji*

## Sadalījums pēc grupas

;A grupa (Maskava)
*  (2)
*  (3)
*  (6)
*  (7)
*  (10)
*  (11)
*  (15)
*  (17)

;B grupa (Sanktpēterburga)
*  (1)
*  (4)
*  (5)
*  (8)
*  (9)
*  (12)
*  (13)
*  (19)

## Izlašu sastāvi

Katras izlases sastāvā ir starp 15 un 22 laukuma spēlētājiem, kā arī 2 līdz 3 vārtsargiem.

**A grupa**
*  *([[2016. gada Pasaules čempionāta hokejā izlašu sastāvi#Latvija|sastāvs]])*
*  *([[2016. gada Pasaules čempionāta hokejā izlašu sastāvi#Zviedrija|sastāvs]])*
*  *([[2016. gada Pasaules čempionāta hokejā izlašu sastāvi#Čehija|sastāvs]])*
*  *([[2016. gada Pasaules čempionāta hokejā izlašu sastāvi#Šveice|sastāvs]])*
*  *([[2016. gada Pasaules čempionāta hokejā izlašu sastāvi#Krievija|sastāvs]])*
*  *([[2016. gada Pasaules čempionāta hokejā izlašu sastāvi#Norvēģija|sastāvs]])*
*  *([[2016. gada Pasaules čempionāta hokejā izlašu sastāvi#Dānija|sastāvs]])*
*  *([[2016. gada Pasaules čempionāta hokejā izlašu sastāvi#Kazahstāna|sastāvs]])*

**B grupa**
*  *([[2016. gada Pasaules čempionāta hokejā izlašu sastāvi#Kanāda|sastāvs]])*
*  *([[2016. gada Pasaules čempionāta hokejā izlašu sastāvi#Somija|sastāvs]])*
*  *([[2016. gada Pasaules čempionāta hokejā izlašu sastāvi#ASV|sastāvs]])*
*  *([[2016. gada Pasaules čempionāta hokejā izlašu sastāvi#Slovākija|sastāvs]])*
*  *([[2016. gada Pasaules čempionāta hokejā izlašu sastāvi#Baltkrievija|sastāvs]])*
*  *([[2016. gada Pasaules čempionāta hokejā izlašu sastāvi#Francija|sastāvs]])*
*  *([[2016. gada Pasaules čempionāta hokejā izlašu sastāvi#Vācija|sastāvs]])*
*  *([[2016. gada Pasaules čempionāta hokejā izlašu sastāvi#Ungārija|sastāvs]])*

## Grupu turnīrs

### A grupa

### B grupa

## Izslēgšanas spēles

### Ceturtdaļfināli

### Pusfināli

### Par 3. vietu

### Fināls

## Vietu sadalījums un statistika

### Turnīra apbalvojumi
* **Čempionāta [[MVP|vērtīgākais spēlētājs]]:  [[Patriks Laine]]**
* **Labākie hokejisti:**
** **Labākais vārtsargs:  [[Miko Koskinens]]**
** **Labākais aizsargs:  [[Maiks Matesons]]**
** **Labākais uzbrucējs:  [[Patriks Laine]]**
* **Simboliskā izlase:**
** **Vārtsargs:  [[Miko Koskinens]]**
** **Aizsargi:  [[Maiks Matesons]] un  [[Ņikita Zaicevs]]** 
** **Uzbrucēji:  [[Patriks Laine]],  [[Vadims Šipačovs]] un  [[Mikaels Granlunns]]**

### Vietu sadalījums

## Atsauces
Turner Network Television

***Turner Network Television*** (TNT) ir ASV kabeļu un satelīttelevīzijas kanāls, kurš pieder *[[Warner Bros. Discovery Networks]]* nodaļai. Kanāls uzsāka apraidi 1988. gada 3. oktobrī. Televīzijas kanāla sākotnējais mērķis bija demonstrēt klasiskās filmas un televīzijas raidījumus, bet kopš 2001. gada jūnija kanāla programma lielākoties satur televīzijas raidījumus, filmas un sporta pārraides. Kopš 2007. gada Spānijā, Vācijā un Turcijā tiek pārraidītas šī kanāla lokālās versijas.

2013. gada augustā apmēram 98 139 000 amerikāņu mājsaimniecībās (85,94% no visām mājsaimniecībām) bija pieejams TNT kanāls.

## Vēsture
Pirmoreiz TNT translācija tika uzsākta 1988. gada 3. oktobrī ar 1939. gada filmu "Vējiem līdzi" (*Gone with the Wind*), kuras demonstrēšanas tiesības bija ieguvis TNT dibinātājs Teds Tērners. Sākotnēji TNT kanālā demonstrēja agrāko gadu filmas un TV šovus, vēlāk tika pievienotas arī oriģinālas programmas.

## Atsauces

## Ārējās saites
* Oficiālā mājaslapa
Altāra Mī

**Altāra Mī** jeb **Mu Arae** ir G-tipa galvenās secības zvaigzne, kas atrodas apmēram 50 gaismas gadu attālumā no Zemes Altāra zvaigznājā. Novērojumi liecina, ka zvaigznei ir četras planētas, no kurām trīs ir Jupiteram līdzīgas planētas. Raugoties no Zemes tā ir +5,12 zvaigžņlieluma objekts un tāpēc zvaigzni var redzēt ar neapbruņotu aci.

Tabulā redzams, ka ”c” un ”d” planētas ir pārāk karstas, lai uz tām eksistētu dzīvība. Ap ”b” varētu riņķot Zemei līdzīgi pavadoņi, jo to zvaigzne silda apmēram tikpat stipri, kā mūsu Saule mūsu Zemi. Ap ”e” planētu nevar riņķot Zemei līdzīgi pavadoņi t.i., eksistēt dzīvība, jo to zvaigzne silda pārāk vāji un tur ir pārāk auksts.

350 px|thumb|''Altāra Mī'' gaismas spektrālais sastāvs.
Zvaigzne ir apmēram par 8% masīvāka par Sauli, un ievērojami vecāka, aptuveni 6,34 miljardi gadu. Zvaigznes rādiuss ir par 24,6% lielāks nekā Saulei, un tās temperatūra ir 5704 K (5431&nbsp;°C), tāpēc zvaigzne izstaro gaismu, kura pēc spektrālā sastāva ir līdzīga Saules gaismai.

## Atsauces

## Ārējās saites
Rinda (datu struktūra)

thumb|300px|right|FIFO rindas attēlojumsDatorzinātnē **rinda** ir abstrakts objekts, kurā elementi tiek saglabāti sakārtotā veidā un vienīgās pieejamās operācijas ir elementa pievienošana rindas beigās un elementa izņemšana no rindas sākuma. Līdz ar to ar rindu darbs norit pēc principa "pirmais iekšā, pirmais ārā" (FIFO - first in, first out). Tas savukārt nozīmē to, ka elements, kas pēdējais tiks pievienots rindai, visilgāk tur arī glabāsies. Rindu tāpat kā steku var realizēt, izmantojot dažādas datu struktūras (sarakstus, masīvus u.c.).

Rindas ir noderīgas dažādiem mērķiem datorzinātnē, transportā un operāciju izpētē, kur dažādi elementi kā dati, objekti, personas vai notikumi tiek saglabāti un uzglabāti izmantošanai vēlāk. Šajos kontekstos rinda izpilda bufera funkciju.

## Atsauces
American Broadcasting Company

thumb|Kanāla Logo ko izmantoja līdz 2021. gadam
***American Broadcasting Company*** (**ABC**) ir ASV televīzijas kanāls, kurš pieder *[[The Walt Disney Company]]* un ir daļa no *Disney-ABC Television Group*. Tas tika izveidots 1943. gadā un pirmā ABC televīzijas pārraide tika translēta 1948. gadā. ABC ir viens no trim lielākajiem ASV komerciālajiem televīzijas kanāliem. 1961. gada Amerikas Kinoakadēmijas balvas pasniegšanas ceremoniju. Televīzijas kanāls vislabāk zināms ar tādām pārraidēm kā "Kāsla metode", "Bīstamās mājsaimnieces" un "Drošības aģenti V.A.I.R.O.G.S.

## Televīzijas pārraides
Televīzijas kanāls pārraida dažāda veida seriālus ("Kāsla metode", "Reiz sensenos laikos" un "Drošības aģenti V.A.I.R.O.G.S"), komēdijseriālus (Amerikāņu ģimenīte" un "Pēdējais īstais vīrs"), realitātes šovus ("Amerikas smieklīgākie videokuriozi" un "Biznesa haizivis") un ziņu raidījumus ("20/20" un "Šajā nedēļā").

## Ārējās saites
* Oficiālā mājaslapa
Jaucējtabula

thumb|315px|right|Neliela telefongrāmata kā heštabula.
Datorzinātnē **jaucējtabula** jeb **heštabula** () ir datu struktūra, kura izmanto jaucējfunkcijas, lai sasaistītu identificējošas vērtības, zināmas kā atslēgas (piemēram, personas vārds) ar tām piesaistītajām vērtībām (piemēram, telefona numuriem). Līdz ar to heštabula ir asociatīva masīva realizācija. Hešfunkcijas izmanto, lai pārveidotu atslēgu par indeksu masīva elementam, kurā tiek glabāta atbilstošā vērtība.

Ideālā gadījumā hešfunkcijai vajadzētu piesaistīt katru iespējamo atslēgu unikālam indeksam, bet praksē tas tiek sasniegts reti (ja vien atslēgas ir fiksētas, t.i. pēc tabulas izveides netiek pievienoti jauni ieraksti). Tā vietā vairums heštabulu realizāciju pieņem, ka ''atslēgu kolīzija — atšķirīgas atslēgas, kuras norāda uz to pašu indeksu - notiks un šī problēma kaut kādā veidā ir jāatrisina.

Labi veidotā heštabulā vidējās izmaksas (katrai vērtības atrašanai nepieciešamais instrukciju skaits) ir neatkarīgas no tabulā uzglabāto vērtību skaita. Daudzas heštabulu realizācijas pieļauj arī iespēju ievietot un dzēst esošus atslēgu un vērtību pārus ar konstantām vidējām (amortizētām) izmaksām uz darbību.

Daudzās situācijās heštabulas izrādās efektīvākas kā meklēšanas koki vai jebkura cita meklēšanas tabulas struktūra. Šā iemesla dēļ tās tiek plaši izmantotas dažādās datorprogrammās, galvenokārt asociatīviem masīviem, datubāžu indeksiem, kešošanai un kopu datu struktūrām.

## Atsauces
Saaukstēšanās

**Saaukstēšanās** (), arī **akūts nazofaringīts**, ir akūta augšējo elpceļu (deguna, mutes dobuma, rīkles, balsenes) saslimšana aukstuma iedarbībā, kas reizēm izplatās arī uz apakšējiem elpceļiem un var izraisīt sekundāras infekcijas acīs un vidusausī. Ir reģistrēti vairāk nekā 200 dažādi vīrusi, kas izraisa saaukstēšanos, lai gan 30-35% saaukstēšanās gadījumu izraisa rinovīrusi (*Rhinovirus*, tulkojumā "deguna vīrusi"). 

## Izpausmes
Saaukstēšanās simptomi ir iesnas, klepus, šķaudīšana, kakla sāpes, laušanas sajūta locītavās, svīšana, paaugstināta ķermeņa temperatūra. Saaukstēšanās ir visizplatītākā cilvēku infekcijas slimība. Vidēji pieaugušie saaukstējas 2–3 reizes gadā, bet bērni vēl biežāk, tas ir, 6–12 reizes gadā. Saaukstējas visbiežāk ziemā.

Agrāk visas slimības ar paaugstinātu ķermeņa temperatūru, piemēram, gripu, plaušu karsoni, angīnu, neiralģiju, reimatismu sauca par drudzi.

## Atsauces

## Ārējās saites

* 
* 

*
Altāra Mī c

**Altāra Mī c** (arī **Mu Arae c**) ir citplanēta, kas atrodas 15,6 pc attālumā no Zemes Altāra zvaigznājā. Planēta riņķo ap zvaigzni Altāra Mī vidēji 0,091 AU attālumā. Planētas orbītas ekscentricitāte ir 0,1721. 1 gads uz planētas ilgst 9,639 Zemes dienas, un tā sver 10,5 reizes vairāk par Zemi, tāpēc tā tiek klasificēta kā "superzeme". Planētu atklāja 2004. gada 25. augustā.

Uz planētas karstums ir pietiekams, lai apdedzinātu keramiku, jo zvaigzne Altāra Mī ir Saulei līdzīga zvaigzne, kas ģenerē atbilstošu siltuma apjomu. Planētas vidējā temperatūra ziemā ir 737&nbsp;°C, bet vasarā karstums sasniedz pat 929&nbsp;°C. Īsā apriņķošanas perioda dēļ uz planētas eksistētu dienas un nakts puslodes. Nakts pusē diemžēl būtu diezgan vēss, bet dienas pusē temperatūras svārstītos no 600&nbsp;°C un vasarās gaiss varētu uzkarst pat līdz 1000&nbsp;°C.

Gravitācija uz šīs planētas varētu ~2 reizes pārsniegt Zemes pievilkšanas spēku.
Starptautiskā hokeja līga (1992—1996)

**Starptautiskā hokeja līga** (, dažkārt dēvēta arī par **NVS hokeja līgu**) bija hokeja līga, kas pēc PSRS sabrukuma pastāvēja no 1992. līdz 1996. gadam, kad izveidoja Krievijas Superlīgu. 

## Līgas čempioni
* 1995.—96. — Toljati "Lada"
* 1994.—95. — Maskavas "Dinamo"
* 1993.—94. — Toljati "Lada"
* 1992.—93. — Maskavas "Dinamo"

Starptautiskās hokeja līgas čempione ieguva arī Krievijas čempiones titulu.

## Latvijas komandu rezultāti
Čehova

**Čehova** () ir pilsēta Maskavas apgabalā, Krievijā. Izvietojusies apgabala dienvidos Lopasņas krastos 52 km no Maskavas. Līdz 1954. gadam pilsēta bija pazīstama kā **Lopasņa** (*Лопасня*), taču tad tā tika pārsaukta Antona Čehova vārdā.

## Sports
Pilsētā bāzēts jauniešu hokeja klubs Čehovas "Ruskije Vitjazi", kas spēlē Jaunatnes hokeja līgā. Komanda savas mājas spēles aizvada Čehovas ledus hallē.

No 2004. līdz 2013. gadam Čehovā bāzēts bija arī Kontinentālās hokeja līgas klubs Čehovas "Vitjaz", taču tad Čehovas ledus halles neatbilstības līgas reglamentam dēļ klubs atgriezās Podoļskā, kur bija bāzēts pirms 2004. gada.

## Atsauces

## Ārējās saites

* Pilsētas oficiālā mājaslapa
Altāra Mī d

**Mu Arae d** ir citplanēta, kas atrodas 15,6 pc attālumā no Zemes Altāra zvaigznājā. Planēta riņķo ap zvaigzni Mu Arae vidēji 0,92 AU attālumā. Planētas orbītas ekscentricitāte ir 0,0666. 1 Gads uz planētas ilgst 310,547 Zemes dienas ilgi un tā sver 165,9 reizes vairāk par Zemi. Planētu atklāja 2006. gada 5.augustā.

Ieraugot planētas orbitālos parametrus, varētu domāt, ka tās hipotētiskie Zemes lieluma pavadoņi ir dzīvībai nedaudz par karstiem, bet patiesībā tā tas ir — uz hipotētiskajiem Zemes lieluma pavadoņiem ir tikpat karsts, kā somu pirtī, jo zvaigzne Mu Arae ir Saulei līdzīga.

Ja mūsu planēta kā pavadonis riņķotu ap šo milzīgo, Jupiteram līdzīgo planētu, tad mūsu planēta būtu pārvērtusies par gigantisku saunas kabīni, kurā valdītu 4 gadalaiki – ziemā termometrs uz mūsu planētas rādītu +60&nbsp;°C, bet vasarā karstums sasniegtu +83&nbsp;°C.
Amori Vasili

**Amori Vasili Šotārs** (; dzimis  Ruānā, Francijā) ir franču dziedātājs. Viņš pārstāvēja Franciju 2011. gada Eirovīzijā, kas norisinājās Vācijas pilsētā Diseldorfā, ar dziesmu *Sognu* (). Finālā viņš ieņēma 15. vietu.

## Atsauces

## Ārējās saites
* Oficiālā mājaslapa
Andrejs Ņikoļišins

**Andrejs Nikolišins** (; dzimis 1973. gada 25. martā) ir bijušais krievu hokejists, kreisais malējais uzbrucējs, Krievijas hokeja izlases dalībnieks.

## Spēlētāja karjera
Savu profesionālā spēlētāja karjeru Ņikoļišins uzsāka 1990.—91. sezonā, aizvadot divas spēles PSRS hokeja līgas kluba Maskavas "Dinamo" rindās. Nākamajā sezonā Ņikoļišins "Dinamo" rindās aizvadīja sešas spēles. Pēc sezonas beigām 1992. gada NHL draftā Ņikoļišinu izvēlējās Hartfordas "Whalers" vienība. 1992.—93. sezonā, kad PSRS hokeja līgu aizvietoja Starptautiskā hokeja līga, Ņikoļišins visbeidzot nostiprinājās Maskavas kluba sastāvā. 1993.—94. sezonā Ņikoļišins kļuva par pirmo Zelta nūjas laureātu. To piešķir katras sezonas līgas vērtīgākajam spēlētājam.

1994.—95. sezonas NHL lokauta dēļ sezonu Andrejs vēl iesāka "Dinamo" rindās, taču drīz vien debitēja arī NHL. Atzīmējoties ar 51 rezultativitātes punktu, 1995.—96. sezonas bija rezultatīvākā Ņikoļišina NHL karjerā. 1996.—97. sezonas gaitā Ņikoļišins tika aizmainīts uz Vašingtonas "Capitals" vienību. "Capitals" rindās Andrejs spēlēja līdz pat 2001.—02. sezonas noslēgumam, taču tad pievienojās Čikāgas "Blackhawks" vienībai. 2003.—04. sezonu Andrejs aizvadīja Kolorādo "Avalanche" rindās, taču 2004.—05. sezonas NHL lokauta dēļ izlēma atgriezties Eiropā, Ziemeļamerikā vēlāk vairs neatgriežoties.

Periodā starp 2004. un 2007. gadu Ņikoļišins spēlēja dažādos Krievijas Superlīgas klubos: Maskavas CSKA, Toljati "Lada", Omskas "Avangard", Sanktpēterburgas SKA. 2007. gada vasarā Ņikoļišins pievienojās Čeļabinskas "Traktor" rindām. 2008.—09. sezonas gaitā Andrejs piedalījās 2009. gada Kontinentālās hokeja līgas Zvaigžņu spēlē. 2009.—10. sezonā Andrejs pildīja "Traktor" vienības komandas kapteiņa funkcijas.

Krievijas izlases rindās spēlējis piecos Pasaules čempionātos, 1993. gadā izcīnot Pasaules čempiona titulu, kā arī 1994. un 2002. gada Olimpisko spēļu turnīros, 2002. gadā kopā ar izlasi izcīnot Olimpiskās bronzas medaļas.

## Trenera karjera
2014. gada oktobrī Ņikoļišins kļuva par KHL kluba Čeļabinskas "Traktor" galveno treneri. Šo amatu ieņēma līdz nākamā gada novembrim, kad tika atlaists. Decembrī kļuva par Habarovskas "Amur" galveno treneri, taču pēc sezonas beigām darbu ar komandu neturpināja.

## Ārējās saites
COROT-7

220px|thumb|''COROT-7'' gaismas spektrālais sastāvs.
**COROT-7** ir G-tipa galvenās secības zvaigzne, kas atrodas apmēram 143 parseku attālumā no Zemes Vienradža zvaigznājā. Novērojumi liecina, ka zvaigznei ir divas un iespējams, ka 3 planētas. Raugoties no Zemes tā ir +11,67 zvaigžņlieluma objekts.

Abas *COROT-7* sistēmas planētas ir pārāk karstas, lai uz tām eksistētu dzīvība. Temperatūras starpības starp orbītas vistālāko un vistuvāko punktu ir niecīgas planētu riņķveidīgo orbītu dēļ.

Zvaigznes masa ir 0,93 MSUN, un tās rādiuss ir 0,866 MSUN. Zvaigzne ir nedaudz vēsāka (temperatūra 5275 K jeb 5002&nbsp;°C) par Sauli, tāpēc zvaigzne izstaro gaismu, kura pēc spektrālā sastāva ir nedaudz sarkanīgāka par Saules gaismu.
Running Scared

***Running Scared*** ir Azerbaidžānas dueta *[[Eldar & Nigar]]* singls. Ar šo dziesmu duets uzvarēja 2011. gada Eirovīzijā Diseldorfā.

## Atsauces

## Ārējās saites
* Videoklips
Lielie kaķi

thumb|300px|Tīģeris — lielākais un smagākais no lielajiem kaķiem
**Lielie kaķi** ir termins, ar ko apzīmē lielākos kaķu dzimtas pārstāvjus. Tā nav taksonomiska vienība, kaut arī dažreiz to lieto kā panteru apakšdzimtas sinonīmu. Šaurākā nozīmē par lielajiem kaķiem dēvē četras panteru ģints sugas: lauvas, tīģerus, jaguārus un leopardus (tos sauc arī par "rēcējkaķiem", jo tie vienīgie no kaķveidīgajiem spēj rēkt). Plašākā nozīmē pie lielajiem kaķiem pieskaita arī gepardus, sniega leopardus, dūmakainos leopardus un pumas.

## Atsauces

## Ārējās saites
Dereks Būgārds

**Dereks Būgārds** (; dzimis ; miris ) bija kanādiešu hokejists, spēlēja kreisās malas uzbrucēja pozīcijā.

Karjeras sešas pēdējās sezonas aizvadīja NHL klubu Minesotas "Wild" un Ņujorkas "Rangers" sastāvos.

D. Būgārds ar augumu 2,01 m bija otrais garākais spēlētājs NHL (aiz Bostonas "Bruins" hokejista Zdeno Hāras) un tika iebalsots otrajā vietā biedējošāko NHL spēlētāju vidū.

 viņš 28 gadu vecumā tika atrasts miris savās mājās Mineapolisā.

## Atsauces

## Ārējās saites
Pristaņa

**Pristaņa** var but:
* Pristaņa — apdzīvota vieta Augšdaugavas novadā
* Priedaines Krāslavā cits nosaukums
* Mazā Asūnes ezera cits nosaukums
Priedaine (Krāslava)

**Priedaine** (agrāk **Pristana** vai **Pristaņa**) ir Krāslavas pilsētas daļa Daugavas kreisajā krastā. Veidojusies kā amatnieku un vasarnīcu ciems Kurzemes guberņas Ilūkstes apriņķī Daugavas krastā pretī Krāslavai. 1925. gadā Pristanai piešķirts biezi apdzīvotas vietas (ciema) statuss. 1920. gados uz Pristanu pārcelta Kaplavas pagasta valde. 1931. gadā pārdēvēta par Priedaini. 1935.gadā 239 iedzīvotāji. 1940. gados pievienota Krāslavas pilsētai.

2007. gadā Priedainē LVM uzbūvēja 32 metrus augstu skatu torni, kas bija viens no augstākajiem Latvijā. 2025. gadā tas tika slēgts tehniskā stāvokļa dēļ, un tika nolemts to nojaukt un uzbūvēt jaunu.

## Atsauces

## Ārējās saites
* Kaplavas pagasta vēsture
Nigara Džamala

**Nigara Džamala** (, ; dzimusi  Baku, Azerbaidžānā) ir azerbaidžāņu dziedātāja. Kopā ar Eldaru Gasimovu (kā *[[Eldar & Nigar]]*) pārstāvēja Azerbaidžānu 2011. gada Eirovīzijā ar dziesmu *[[Running Scared]]*. Konkursā tika gūta uzvara ar 32 punktu pārsvaru pār otrās vietas ieguvēju no Itālijas.

## Atsauces

## Ārējās saites
* Facebook profils
2010. gada Pasaules čempionāts hokejā — D grupa

2010. gada Pasaules čempionāta hokejā spēles **D grupā** norisinājās no 7. līdz 12. maijam. Grupas komandas spēles aizvadīja "Lanxess Arena", Ķelnē.

## Grupas tabula

## Spēles
Pēc vietējā laika (UTC+1).

## Ārējās saites
* Pasaules čempionāta oficiālā mājaslapa
Miljons dolāru mazulīte

**"Miljons dolāru mazulīte"** () ir 2004. gada ASV sporta drāmas filma, kuras režisors ir Klints Īstvuds. Filmas sižeta pamatā ir Džerija Boida (zināms kā F.X. Toole) stāsti.

Galvenās lomas filmā atveido Klints Īstvuds, Hilarija Svonka, Morgans Frīmens, Džejs Baručels.

Filma saņēma četras 78. Kinoakadēmijas balvas kategorijās labākā filma, Klints Īstvuds kā labākais režisors, Hilarija Svonka kā labākā aktrise un Morgans Frīmens kā labākais otrā plāna aktieris.

Filmas pirmizrāde ASV notika .

## Ārējās saites

* Sports Movie Database profils
2010. gada Pasaules čempionāts hokejā — Izslēgšanas turnīrs

2010. gada Pasaules čempionāta hokejā **izslēgšanas turnīrs** norisinājās no 20. līdz 23. maijam. Komandas spēles aizvadīja "Lanxess Arena", Ķelnē.

## Klasifikācija

## Spēles
### Ceturtdaļfināli
Pēc vietējā laika (UTC+1).

### Pusfināli
Pēc vietējā laika (UTC+1).

### Par 3. vietu
Pēc vietējā laika (UTC+1).

### Fināls
Pēc vietējā laika (UTC+1).

## Ārējās saites
* Pasaules čempionāta oficiālā mājaslapa
Pudinava (Mērdzenes pagasts)

**Pudinava** (arī **Pūdinova**; ) ir apdzīvota vieta Ludzas novada Mērdzenes pagastā. Izvietojusies Rītupes krastos pie autoceļa P49 3,4 km no pagasta centra Mērdzenes, 9,5 km no Kārsavas un 284 km no Rīgas.

Apdzīvotā vieta izveidojusies 19. gadsimta otrajā pusē ap Mihalovas muižas centru. 1933. gadā Pudinavai tika piešķirts biezi apdzīvotas vietas (ciema) statuss. Padomju gados Pudinava bija kolhoza «Rassvet» centrs.

Pudinavā atrodas Vissvētās Dievmātes patvēruma pareizticīgo baznīca.

1897. gadā pareizticībnieku ciemā bija 44 sētas.
## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Janne Niskala

**Janne Niskala** (; dzimis 1981. gada 22. septembrī) ir somu hokejists, aizsargs, Somijas hokeja izlases dalībnieks. Pašlaik (2014) Niskala spēlē SM līgas vienībā Raumas "Lukko".

## Spēlētāja karjera
Savu profesionālā spēlētāja karjeru Niskala uzsāka Raumā, kur 2000. gadā debitēja SM līgas kluba Raumas "Lukko" rindās. Jau 2001.—02. sezonā viņš nostiprinājās kluba sastāvā. 2004. gada NHL draftā Niskalu izvēlējās Našvilas "Predators" vienība, taču Janne turpināja spēlēt Eiropā. 2005.—06. sezonu Niskala aizvadīja Šveices hokeja līgas klubā HK Cuga, bet 2006.—07. sezonā bija Zviedrijas Elitsērijas rezultatīvākais aizsargs, sezonu aizvadot HK Ferjestadas rindās.

2007. gada vasarā Niskala pārcēlās uz Ziemeļameriku, kur visu 2007.—08. sezonu aizvadīja AHL klubā Milvoki "Admirals". 2008.—09. sezonas ievadā Niskala aizvadīja sešas spēles Tampabejas "Lightning" rindās, taču tad viņš atgriezās Zviedrijā, pievienojoties Frölunda HC vienībai.

2010.—11. gada sezonu Niskala aizvadīja KHL klubā Magņitogorskas "Metallurg", tiekot izvēlēts arī dalībai 2011. gada līgas Zvaigžņu spēlei. 2011. gada vasarā hokejists pievienojās Mitišču "Atlant" rindām, taču 2012.—13. gada sezonas pirmajā pusē tika aizmainīts uz Minskas "Dinamo". Pēc sezonās beigām gan hokejists ar "Atlant" noslēdza jaunu līgumu, klubā atgriežoties. 2013.—14. gada sezona Niskalam nebija pārlieku veiksmīga, kā rezultātā pēc tās izskaņas Mitišču "Atlant" līgumu ar spēlētāju lauza.

2014. gada jūnija noslēgumā noslēdza trīs gadu līgumu ar Raumas "Lukko".

Somijas izlases rindās spēlējis četros Pasaules čempionātos, 2011. gadā kļūstot par Pasaules čempinu, bet 2008. gadā izcīnot bronzas medaļu. Niskala spēlējis arī 2010. gada olimpisko spēļu turnīrā, tajā kopā ar izlasi izcīnot bronzas medaļas.

## Ārējās saites
Olsen Brothers

***Olsen Brothers*** ir Dānijas roka/popa duets, kā sastāvā ir Jergens (*Jørgen*, dzimis ) un Nilss "Nollers" (*Niels "Noller"*, dzimis ) Olseni. Pirmo grupu *The Kids* viņi dibināja 1965. gadā.

Duets debijas albumu izdeva 1972. gadā, tā nosaukums bija *Olsen*. Kopumā viņi ir izdevuši 12 studijas albumus.

2000. gadā *Olsen Brothers* uzvarēja Dānijas nacionālajā atlasē Eirovīzijai, kā arī triumfēja Zviedrijā notikušajā konkursa finālā ar dziesmu *Fly on the Wings of Love*. 50 gadu Eirovīzijas jubilejas pasākumā šī dziesma tika atzīta par 6. visu laiku populārāko dziesmu konkursa vēsturē.

## Ārējās saites
* Oficiālā mājaslapa
Twain

***Twain*** var būt:

* Marks Tvens — amerikāņu rakstnieks;
* Šenija Tveina — kanādiešu katrīdziedātāja.
Sertaba Erenere

**Sertaba Erenere** (; dzimusi  Stambulā, Turcijā) ir turku dziedātāja. Viņa ir viena no visu laiku populārākajām turku māksliniecēm savā valstī, kā arī tiek atzīta par vienu no turku popmūzikas dīvām.

S. Erenere pārstāvēja Turciju 2003. gada Eirovīzijā Rīgā ar dziesmu *[[Everyway That I Can]]*. Konkursa noslēgumā dziesma saņēma visvairāk punktu, tādējādi kļūstot par konkursa uzvarētāju.

Dziedātāja ir izdevusi astoņus studijas albumus, no kuriem viens ir angļu valodā, taču pārējie septiņi — turku valodā.

## Diskogrāfija
* *[[Sakin Ol!]]* (1992)
* *[[Lâl]]* (1994)
* *[[Sertab Gibi]]* (1996)
* *[[Sertab Erener (albums)|Sertab Erener]]* (1999)
* *[[Turuncu]]* (2001)
* *[[No Boundaries]]* (2004)
* *[[Aşk Ölmez]]* (2005)
* *[[Rengarenk]]* (2010)

## Atsauces

## Ārējās saites

* Mājaslapa
Marija Šerifoviča

**Marija Šerifoviča** (, *Marija Šerifović*; dzimusi  Kragujevacā, Dienvidslāvijā) ir serbu dziedātāja.

M. Šerifoviča pārstāvēja Serbiju 2007. gada Eirovīzijā ar dziesmu *Molitva*. Finālā viņa ar 268 punktiem guva uzvaru konkursā. Viņas māte Verica Šerifoviča arī ir pazīstama dziedātāja. Pēc uzvaras 2007. gada Eirovīzijā viņa ir bijusi vairāku citu valstu Eirovīzijas nacionālo atlašu starptautiskās žūrijas locekle. Dziedātāja ir izdevusi četrus studijas albumus, no kuriem trīs ir serbu valodā un viens ir gan serbu, gan angļu valodā.

## Diskogrāfija
* *[[Naj, Najbolja]]* (2003)
* *[[Bez Ljubavi]]* (2006)
* *[[Nisam Anđeo]]* (2008)
* *[[Anđeo]]* (2009)

## Ārējās saites

* Mājaslapa
Mucrospirifer

**Mucrospirifer** ir izmirušu pleckāju ģints no Spiriferīdu kārtas. Ģints tika izdalīta 1931. gadā pēc *Delthyris mucronatus* sugas no Ziemeļamerikas. Šīs ģints pārstāvji ir nelieli apmēram 2,5&nbsp;cm gari īpatņi ar asām austiņām, kontrastainu krokojumu un plātņveida augšanas josliņām. Zobu plātnītes īsas. Ģintī ir virs 10 sugām. Dzīvoja no vidusdevona līdz apakšējam karbonam. Izplatīti bija Baltijā, Rietumeiropā, Timānā, Urālos, Kazahstanā, Ziemeļamerikā, Āfrikā u.c.

## Sistemātika
* *Mucrospirifer albanensis*
* *Mucrospirifer arkonensis*
* *Mucrospirifer bouchardi*
* *Mucrospirifer grabaui*
* *Mucrospirifer medfordsis*
* *Mucrospirifer mucronatus*
* *Mucrospirifer paradoxiformis*
* *Mucrospirifer profundus*
* *Mucrospirifer prolificus*
* *Mucrospirifer refugiensis*
* *Mucrospirifer thedfordensis*
* *Mucrospirifer williamsi*
Slēdzenes pleckāji

**Slēdzenes pleckāji** *(Articulata)* ir pleckāju klase. To pārstāvjiem ir kalcīta čaula. Čaulas vāciņi sasaistās kopā ar slēdzenes savienojumu. Lofoforu bieži vien balsta skeleta veidojums (t.s. roku aparāts). Embrionālās attīstības laikā mantijas spārni pagriežas no priekšas uz aizmuguri. Kāja attīstās no astes segmenta un piestiprinās pie abiem čaulas vāciņiem. Anālās atveres mūsdienu pārstāvjiem nav, taču iespējams, ka ir bijusi dažām izmirušajām ģintīm. Dzīvo no kembrija līdz mūsdienām. Pēdējā laikā tiek mainīta pleckāju sistemātika un šī klase tiek pārsaukta par *[[Rhynchonelliformea]]*.

## Sistemātika
* klase: **Slēdzenes pleckāji** *(Articulata)*
:* kārta: *[[Orthida]]*
:* kārta: *[[Pentamerida]]*
:* kārta: *[[Strophomenida]]*
:* kārta: *[[Productida]]*
:* kārta: *[[Rhynchonellida]]*
:* kārta: *[[Atrypida]]*
:* kārta: *[[Spiriferida]]*
:* kārta: *[[Terebratulida]]*
Platystrophia

***Platystrophia*** ir izmirušu pleckāju ģints no Ortīdu kārtas. Ģints tika izdalīta 1850. gadā pēc *Terebratulites biforatus* sugas no Ziemeļvācijas ordovika nogulumiem. Šīs ģints pārstāvjiem ir spirifridām raksturīga čaula ar sīki granulētu virsmu. Aizvērēju nospiedumi ir plati, atvērēju — iegareni. Aizmugurējie aizvērēji ir lieli, atdalīti no priekšējiem ar zemiem valnīšiem, kas izvietoti taisnā leņķī pret vidus valnīti. Brahiofori nav atšķirami no turētājiem. Slēdzenes izaugums vienkāršs; vidussepta sasniedz čauliņas vidusdaļu. Ģintī ir daudz sugu. Dzīvoja no vidējā ordovika līdz silūram (ieskaitot). Izplatīti bija Krievijas platformā, Vidusurālos, Rietumeiropā, Ziemeļamerikā u.c.